Ego Guido de Mirebello curatus de Gemellis notum facio omnibus presentes litteras inspecturis quod cum uiri uenerabiles et religiosi abbas et conuentus Sancti Stephani Dyuionensis mihi uendiderint ad uitam meam precio quinquagenta librarum monete Uiennensis quas a me receperunt in pecunia numerata quicquid habent uel habere possunt et debent ratione iuris patronatus in predicta ecclesia de Gemellis et capella de Pichanges uidelicet ..... exceptis grossis decimis et hec omnia et singula contra omnes teneantur mihi quamdiu uixero garantire post decessum meum statim ea omnia et singula ad ipsos abbatem et conuentum et eorum ecclesiam pacifice et sine contradictione reuertemur et reuerti debent. In cuius rei testimonium presentibus litteris sigilla uirorum uenerabilium domini Mercatoris decani capelle Ducis et magistri Alberici decani Christianitatis Diuionensis rogaui et feci apponi. Actum anno Domini M° CC° quinquagesimo octauo mense nouembris.